| Medaljeoversikt |
| --- |
| Konkurrerte for Storbritannias flagg Storbritannia |
| Friidrett Samveldelekene |
| Sølv | Delhi 2010 |  Stav (5,60) |
| Bronse | Melbourne 2006 |  Stav (5,50) |
| Friidrett Ungdoms-VM i friidrett |
| Bronse | Sherbrooke 2003 |  Stav (5,05) |

**Steven Lewis** (født 20. mai 1986 i Stoke-on-Trent) er en engelsk stavhopper. Han har sølvmedalje fra Samveldelekene 2010 som beste resultat som senior, og bronse fra ungdoms-VM 2003.

Karriere som junior
-------------------

I 2003 fikk han bronse ved ungdomsmesterskapet i friidrett 2003, som ble arrangert i Sheerbrooke i Canada. Germán Chiaraviglio vant gullet i dette mesterskapet, med 5,15, mens Lewis hoppet 5,05.

Lewis vant AAA-mesterskapet, som arrangeres av Amateur Athletic Association of England, i 2000 (U15), 2004 (U20) og 2005 (U20). I 2005 fikk han også sølv ved BUSA-mesterskapet (British Universities and Colleges Sport) og AAA-mesterskapet innendørs. I 2006 vant han gull ved AAA-mesterskapet både innendørs og utendørs, med 5,40 i begge stevnene.

I juli 2007 deltok han ved U23-EM i friidrett 2007 i Debrecen, der han kom på 7.-plass med 5,55. Senere samme måned vant han AAA-mesterskapet 2007.

Karriere som senior
-------------------

I 2006 og 2007 var han fortsatt U23-utøver, men han deltok ved Samveldelekene 2006 i Melbourne, der han klarte 5,50 i andre forsøk, og fikk bronse. Steven Hooker vant gullet, med 5,80. Han vant uttaket til EM i friidrett innendørs 2007 (Norwich Union European Indoor Trials), og ble dermed tatt ut til EM i friidrett innendørs 2007. Der ble slått ut i kvalifiseringen, og nådde ikke finalen. 5,55 på tredje forsøk ga 15.-plass i kvalifiseringen.

Han vant gull ved det britiske mesterskapet i 2008 utendørs (Aviva National Championships and Olympic Trials) og innendørs (Norwich Union Trials & UK Championships). Han vant også flere internasjonale stevner, som Chinese Taipei International Pole Vault Championships og Sparkassen Gala. I august deltok han ved sitt første OL, men ble der slått ut i kvalifiseringen med tre riv på 5,45 meter. Ved Europacupen i friidrett i Annecy kom han på tredjeplass, med 5,40.

2009 var hans første år som senior. I januar vant han innendørsstevnet *Vault Manchester*, med ny personlig rekord på 5,75. Han fikk bl.a. sølv i *Christmas Cup* i Moskva, og gull i *Jumpers Meeting* i Cottbus i Tyskland i januar, og sølv i *KBC Indoor Meeting* i Gent i februar. Den 15. februar var det britiske innendørsmesterskapet 2009 i Sheffield, som også var kvalifisering for EM i friidrett innendørs 2009. Her hoppet han 5,65, og vant konkurransen. EM innendørs var i Torino i mars, der han greide 5,71 i andre forsøk, og endte på fjerdeplass.

I juni deltok han ved Lag-EM i friidrett (Super League) i Leiria i Portugal, der han kom på sjetteplass i stavsprang. I juli var det britiske mesterskapet i friidrett utendørs i Birmingham (Aviva World Trials & National Championships), som også var uttakning til VM i friidrett 2009 i Berlin. Han kom på andreplass i det britiske mesterskapet, og ble kvalifisert til VM, der han kom på 9.-plass i finalen med 5,65 meter. Andre resultater fra 2009 er 1.-plass i *Wattenscheid* og *Meeting International de la Provence de Liège*, og sølv i *Moscow Open* og *International Lausitzer Meeting*.

2010-sesongen startet med femteplass i *Perche Elite Tour* og sølv i *Vault Manchester* i januar, og i februar var det britiske innendørsmesterskapet i friidrett (Aviva World Trials & UK Championships), som også var uttak til VM i friidrett innendørs 2010 i Doha. Lewis vant det britiske mesterskapet, med 5,56 meter, og ved innendørs-VM i mars kom han på sjetteplass. Han kom på 7.-plass ved Diamond League-stevnet i Shanghai dette året, og ved Samveldelekene 2010 i Delhi i oktober fikk han sesongbestenotering utendørs med 5,60, og fikk sølv vak Steven Hooker. Hans beste resultat i 2010 var 5,72 innendørs, som han greide ved Pole Vault Stars i mars.

Ved det britiske mesterskapet innendørs i Sheffield i februar 2011 kom han på tredjeplass med 5,51, og ble ikke kvalifisert til EM i friidrett innendørs 2011. Ved Lag-EM i friidrett 2011 (Super League) i juni kom han på 7.-plass i stav med 5,40. I juli vant han det britiske utendørsmesterskapet i Birmingham, og ble tatt ut til VM i friidrett 2011 i Daegu. I VM kom han på 9.-plass. Han vant en del andre internasjonale stevner dette året; *Strive Interclub* i Perth i januar, *Loughborough International* i Loughborough i mai og *Pole Vault Meeting* i Recklinghausen og *Internationales Pfingstsportfest* i Rehlingen-Siersburg i juni.

I 2012 fikk han sølv ved det britiske mesterskapet innendørs i februar (Aviva European Indoor Trials & UK Championships), med 5,45. I mars deltok han ved VM i friidrett innendørs 2012. Der nådde han finalen, og endte på delt femteplass (med Lázaro Borges) med høyden 5,70.

Referanser
----------

1. ↑   World Athletics Database, World Athletics utøver-ID 196576[Hentet fra Wikidata]
2. ↑  IAAF - *World Youth Championships 2003*, besøkt 12. juni 2012.
3. ↑  European Athletics - *6th European Athletics U23 Championships*, besøkt 9. juni 2012.
4. ↑  Melbourne 2006 - *Athletics 24 March 2006* Arkivert 7. juni 2012 hos Wayback Machine. besøkt 10. juni 2012.
5. ↑  European Athletics - *29th European Athletics Indoor Championships* Arkivert 5. februar 2012 hos Wayback Machine. besøkt 10. juni 2012.
6. ↑  European Athletics - *29th SPAR European Cup*, besøkt 10. juni 2012.
7. ↑  Loughborough University - *Athletics: Trio post European Indoor qualification standards*[*død lenke*], besøkt 12. juni 2012.
8. ↑  IAAF - Berlin 2009 - *Pole Vault - M Final* Arkivert 23. november 2013 hos Wayback Machine. besøkt 12. juni 2012.
9. ↑  IAAF - IAAF World Indoor Championships Doha - *Pole Vault Men Final*, besøkt 12. juni 2012.
10. ↑  European Athletics - *3rd SPAR European Team Championships*, bestøk 12. juni 2012.

Eksterne lenker
---------------

* (en) Steven Lewis – Olympedia Rediger på Wikidata

* (en) Steven Lewis – Sports-Reference (OL-resultater – arkivert) Rediger på Wikidata

* (en) Steven Lewis – Storbritannias olympiske komité Rediger på Wikidata

* (en) Steven Lewis – Commonwealth Games Federation Rediger på Wikidata

* (en) Steven Lewis – World Athletics Rediger på Wikidata

* (en) Steven Lewis – Power of 10 Rediger på Wikidata
* (en) Profil hos European Athletics
* (en) Profil hos Diamond League
* (en) Profil hos The Power of 10

|  |  |
| --- | --- |
| Oppslagsverk/autoritetsdata | BBC Things
 |